Diari Oficial de la Generalitat Valenciana


Sumari del DOGV 6079, del 14-08-2009 (2009/9184)

Notificació a Ángeles de Prado Huertas de la transcripció literal de la Resolució de 29 de maig de 2009, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana la pensió Navizca d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6079

Data del DOGV
:   14-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/9184


Data del document
:   15-06-2009

Organisme emissor
:   Conselleria de Turisme

Tipus de document
:   Edicte

Notificació a Ángeles de Prado Huertas de la transcripció literal de la Resolució de 29 de maig de 2009, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana la pensió Navizca d'Alacant. [2009/9184]  
Per no haver sigut possible notificar de forma personal i directa a la interessada Ángeles de Prado Huertas, propietària de la pensió Navizca d'Alacant, la transcripció literal de la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana a l'efecte del que disposa l'art. 59.5 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.  
València, 29 de juliol de 2009.- La cap de l'Àrea de Producte: Isabel Palafox Gamir.  
En data de 29 de maig de 2009, la secretària autonòmica de Turisme i directora de l'Agència Valenciana del Turisme va dictar la resolució, el text de la qual literalment s'inserix a continuació:  
«Vist l'expedient de baixa d'ofici de l'establiment hoteler, pensió Navizca, sítia al carrer Rafael Terol, 22, d'Alacant, iniciat per acord del cap del Servici Territorial de Turisme d'Alacant i,  
Atés que  
1. Amb data 17 d'octubre de 2008, va tindre entrada en la Conselleria de Turisme l'escrit de la policia local de l'Ajuntament d'Alacant, en relació amb l'activitat que s'exercix en l'establiment pensió Navizca, per no ser la pròpia d'un establiment turístic.  
Com a conseqüència de l'anterior, la cap del Servici d'Ordenació i Inspecció d'Empreses Turístiques, va comunicar al Servici Territorial de Turisme d'Alacant que iniciaren el procediment de baixa de l'establiment de referència, per no dedicar-se al trànsit turístic.  
2. El Servici Territorial de Turisme d'Alacant, va iniciar el procediment de baixa de l'establiment el 19 de novembre de 2008, el qual va ser notificat al titular, Ivaabengo, SL, el 24 de novembre de 2008, i a la propietària, Ángeles de Prado Huertas, mitjançant un edicte publicat en el Butlletí Oficial de la Província d'Alacant, de 12 de desembre de 2008, i exposat en el Tauler d'Anuncis de l'Ajuntament d'Alacant, des del dia 12 al 29 de gener de 2009.  
3. De conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC), es va concedir al titular i a la propietària de l'establiment el termini de deu dies, a fi que presentaren les al·legacions i documents que estimaren oportuns en defensa dels seus interessos.   
4. Juan Carlos Pereira Gonçalves, en representació d'Ivaabengo, SL, titular de la pensió, va presentar un escrit l'11 de desembre de 2008. En resum, en el referit escrit, se sol·licitava la paralització de l'expedient, i s'al·legava que l'empresa es dedica a servicis hotelers, que no té cap activitat paral·lela, i que es pretén reconvertir l'establiment en un hotel. També comunicava que la pensió disposa de Llibre Registre de Clients (s'aporta fotocopia dels comunicats d'entrada de viatgers corresponents a l'any 2007 i 2008) i que la persona que va informar la policia era una netejadora que no sabia sobre esta qüestió. A més s'adjunta documentació tributària, de seguretat social, contracte amb empresa d'extintors i amb empresa d'extinció de plagues.   
Respecte a la propietat, fins a la data no consta que haja realitzat al·legacions.  
5. La inspecció de Turisme va realitzar visita a l'establiment en data 26 de febrer de 2009. L'informe emés es transcriu literalment a continuació:  
"Personats en l'establiment en el dia d'avui es comprova que es troba obert al públic i en funcionament. En el moment de la present inspecció, al capdavant de la recepció es troba Fernanda Otilia Pereira Gonsálvez, amb DNI 94534707-D, qui segons manifesta és la germana del responsable de la titularitat, senyor Juan C. Pereira Gonsálvez.  
Segons manifesta la senyora Fernanda, és ella qui es troba pràcticament les 24 hores del dia al capdavant del negoci, atés que el seu germà ostenta la titularitat d'un altre negoci i disposa d'un habitatge on residir-hi; únicament de vegades es presenta en l'immoble per a dormir en una habitació que té a la seua disposició en la planta segona de l'edifici objecte d'esta inspecció, igual que la manifestant que disposa i residix en este immoble.  
La senyora Fernanda indica que el seu treball consistix a realitzar la labor de recepcionista, així com de neteja i aseo de les habitacions que actualment es troben a disposició dels clients. Quant a l'objecte de la present inspecció, segons explica la compareixent, l'última factura que va expedir, va ser el 8 de juliol de 2008, fet que es comprova que és cert segons talonari de factures expedides.  
Es comprova que l'establiment compta en l'actualitat amb la distribució següent:   
1ª planta: recepció, lavabo, despayx (antiga habitació núm.103) i tres habitacions (núm. 101, 102 i 104).  
2ª planta: d'ús privat de la titularitat.  
3ª planta: 5 habitacions.  
4ª planta: 5 habitacions.  
Les tres habitacions existents en la primera planta són les úniques que de forma habitual s'usen per a l'exercici de l'activitat a què es dedica l'establiment.   
Segons es comprova pels comunicats d'entrada de viatgers de comunicació a la policia, l'ús d'estes habitacions és per estadies curtes en el temps nombroses vegades durant el mateix dia. Estes habitacions, a banda del mobiliari i equipament habitual, disposen de: lavabo i bidet.  
Les habitacions de la tercera planta, són les destinades per a descans nocturn de clients. En esta planta només hi ha allotjada una clienta, concretament en l'habitació número 303. Es tracta de Roxana Mihai Mihaela, amb passaport 49479256 de Romania i, segons consta en el comunicat d'entrada de viatger, es troba allotjada en l'establiment des del 10/09/2008. Segons manifesta la compareixent durant el present exercici, no hi ha hagut més clients en esta planta.  
Respecte a la planta quarta, es troba tancada i sense ús per falta de clients, segons indica la compareixent des de juny de l'any 2008.  
Se sol·liciten i no es presenten les targetes d'entrada dels clients. Segons manifesta la compareixent, ella no ha expedit este document mai i ni tan sols el coneix.  
Es comprova que els comunicats d'entrada de viatgers d'ahir 25.02.2009, expedits per a la seua comunicació a la policia, es troben sense datar encara i sense haver sigut remesos per fax a la dita autoritat (com és habitual segons expressa la compareixent). En total d'eixe dia hi ha 18 comunicats, des del número 650 al 667, corresponent a l'explotació de les tres habitacions ressenyades anteriorment en este informe.  
El talonari de factures en ús i únic existent en l'establiment, compta amb un total de 6 còpies de factures expedides: la primera d'elles datada el 05.07.2008 i l'última de data 08/07/2008. Les últimes factures emeses corresponen al detall següent:  
Factura núm. 103/08 data facturació 08.07.2008  
Factura núm. 107/07 data facturació 03.07.2008  
Factura núm. 102/07 data facturació 26.06.2008  
Factura núm. 100/07 data facturació 15.11.2007  
Segons manifesta la compareixent el preu cobrat per cada ús de les habitacions de la primera planta, és de 10 euros. En este preu es troba inclòs un kit compost de llençol d'un únic ús d'1,5x2 metres, tovalla d'un únic ús i preservatiu marca "Vitals condoms". Al present informe s'adjunta una mostra de l'esmentat kit facilitat de forma voluntària per la compareixent."  
Als anteriors fets li són d'aplicació el següents  
Fonaments de dret:  
1. Els articles 3, 7 i 14.3 de la Llei 3/1998, de 21 de maig, de la Generalitat, de Turisme de la Comunitat Valenciana per quant establixen respectivament que "l'activitat turística és la duta a terme per les empreses i professions turístiques, realitzant actuacions tendents a procurar el descobriment, conservació, promoció I gaudi dels servicis turístics" entre els que es troba l'allotjament- "són empreses d'allotjament turístic aquelles que des d'un establiment obert al públic (...)" i que "la modalitat i, si fa el cas, classificació   
Atorgada per l'administració Turística es mantindrà en tant siguen complits els requisits tinguts en compte a l'efectuar aquella, i mentres persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la baixa del mateix en el corresponent Registre".  
En el present cas, ha quedat constatat en els informes de la Policia Local de l'Ajuntament d'Alacant i dels Agents d'Inspecció de Turisme que l'activitat que s'exercix en la Pensió NAVIZCA no és la pròpia d'un establiment turístic.  
2. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que "Els fets constatats per la inspecció de turisme a què es reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats" i l'article 65 de l'esmentada llei, alhora que disposa que "els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en el mode reglamentàriament determinat".  
3. L'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per quant disposa que "l'acceptació d'informes o dictàmens servirà de motivació a la resolució quan s'incorpore al text de la mateixa"  
4. L'article 59.5 de La LRJPAC, en l'establir que quan "intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'Ajuntament en el seu últim domicili, en el Boletín Oficial del Estado, de la Comunitat Autònoma o de la província?".  
5. L'article 27.2 del Decret 153/1993, de 17 d'agost, el Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, quan establix que:  
"?la classificació atorgada per l'Agència Valenciana del Turisme es mantindrà en tant perdure el compliment de les condicions i requisits determinants d'aquella, podent ser revisat en qualsevol moment per mitjà del corresponent expedient en què se sentirà a l'interessat?"  
Per tant, atés que ha quedat fefaentment acreditat l'exercici d'activitats diferents de les turístiques en l'establiment de referència, en atenció al superior interés públic que suposa vetlar per la qualitat del producte turístic de la nostra Comunitat i a fi a evitar ulteriors problemes i reclamacions d'empresaris i usuaris turístics, és pel que es procedix a revocar l'autorització de funcionament de l'establiment.  
Per allò que s'ha exposat, la secretària Autonòmica de Turisme i directora de l'Agència Valenciana del Turisme, en virtut de les competències conferides per l'article 9.Dos.i), del Decret 209/2004, de 8 d'octubre (DOCV de 13/10/2004), resol:  
Donar de BAIXA en el Registre General d'Empreses, Establiments i Professions Turístiques de la Comunitat Valenciana a la pensió NAVIZCA, d'Alacant, la signatura de la qual és HA-1057 i, en conseqüència, conclús el procediment iniciat per acord del cap del Servici Territorial de Turisme d'Alacant, es procedix a l'arxiu de les actuacions.  
El que es notifica de conformitat amb el que disposen els articles 58 i 59 de la LRJPAC.  
Contra la present Resolució, que no posa fi a la via administrativa, podrà interposar-se recurs d'Alçada davant de la consellera de Turisme i presidenta de l'Agència Valenciana del Turisme en el termini d'UN MES, comptat des de l'endemà a la notificació de la mateixa, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
Mª Victória Palau Tárrega  
Secretària autonòmica de Turisme i directora de l'Agència Valenciana del Turisme."  
El que es notifica, donada la seua condició d'interessada en el procediment, de conformitat amb el que disposen els articles 58 i 59 de La LRJPAC.  
Contra la present Resolució, que no posa fi a la via administrativa, podrà interposar-se recurs d'Alçada davant de la consellera de Turisme i presidenta de l'Agència Valenciana del Turisme en el termini d'UN MES, comptat des de l'endemà a la notificació de la mateixa, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 15 de juny de 2009.- La cap del Servici d'Ordenació i Inspecció d'Empreses Turístiques: Carmen Martínez Aznar.